यह युद्ध कार्तिक कृष्ण प्रतिपदा से प्रारम्भ होकर लगातार तेरह दिन बिना रूके चलता रहा। चैदहवें दिन रात के समय जरासन्ध थककर कुछ ढीला पड़ गया। उसी समय भीमसेन ने जरासन्ध को उठा लिया और बड़े जोर से उसे आकाश में घुमाया, सौ बार घुमाकर उसे जमीन पर पटका और घुटनों के चोट से उसकी पीठ की रीढ़ तोड़कर पीस दिया। इतना करने के पश्चात् भी जरासन्ध पराजित नहीं हुआ। भीमसेन उसे लगातार लात-घूँसों से मारे जा रहा था, तब निराश होकर भीमसेन ने भगवान श्रीकृष्ण की ओर देखा। श्रीकृष्ण ने इशारे से भीमसेन से कहा कि इसके चीर कर दो टुकड़े कर दो। अगले क्षण भीम ने हुँकार करके उसका एक पैर पकड़ा और दूसरे पैर पर अपना पैर रखकर उसे दो खण्डों में चीर डाला। जरासन्ध की इस दुर्दशा और भीमसेन की गर्जना से उपस्थित जन-समुदाय भयभीत हो गया। भीमसेन ने जरासन्ध के प्राणहीन शरीर को रनिवास की ड्यौढ़ी पर डाल दिया।